Voéïache à ch'bout d'el nuit

Voéïache à ch’bout d’el nuit (in picard) (in franchoés: Voyage au bout de la nuit) ch’est ch’prunmier roman écrit per Céline qu’o ‘tè publiè in 1932. Il o faillu rchuvoér ech pris Goncourt à s’sortie moais il o ieu ch’pris Renaudot. Il o ‘tè erterduit dins 37 lingues. 

Chu roman il est fin connu por sn’estile ed lingache qu’i ramintuve el lingue parlèe pi chl’argot, cho o granmint influincè l’litérature franchoése d’innui. Dins chu roman, Céline i s’inspire granmint d’esn’espérienche personnèle por décrire el vie Bardamu, ech héros au live. Céline il o prins part à l’Prumière Djérre mondiale pi ch’est ilo qu’il o truvè qu’ech monne il étoét absurde. I parle ed chole dgère conme d’un « abatoér internacionnal in folie ». Il présinte étou s’solucion conte chole folie : ète troutrouille. Il est conte toute fourme d’héroïme raport qu’i pinse eq cho mangne à l’dgère. Por li, el dgère cho moute el poriture d’ech monne, chou qu’est un tème rétchurint dins ch’roman.

Catégorie:Litérature